BOSNA I HERCEGOVINA
FEDERACIJA BOSNE I HERCEGOVINE
UNSKO-SANSKI KANTON
KANTONALNI SUD U BIHAĆU
Broj: 001-0-Su-26-000551-11
Bihać, 15.07.2026. godine

Na osnovu člana 70. stav (1) i člana 72. stav (3) tačka a) Zakona o javnim nabavkama (“Sl. glasnik BiH“, broj: 39/14, 59/22 i 50/24),  u postupku javne nabavke po obavještenju sa portala javnih nabavki broj 8581-7-1-60-3-14/26,   za nabavku peleta, predsjednica Kantonalnog suda u Bihaću donosi:

ODLUKU
o  dodjeli ugovora drugorangiranom ponuđaču

I
Stavlja se van snage Odluka o izboru najpovoljnijeg ponuđača i dodjeli ugovora broj: 001-0-Su-26-000551-9 od 02.07.2026. godine i ugovor za nabavku peleta, dodjeljuje  se drugorangiranom ponuđaču EURO STIL  d.o.o. Doboj, sa ponuđenom cijenom nakon provedene e-aukcije u ukupnoj vrijednosti od 13.690,00 KM bez obračunatog PDV-a, odnosno 16.017,30 KM sa obračunatim PDV-eom..

II
Nakon pravosnažnosti ove Odluke prijedlog ugovora dostavit će se na potpis izabranom ponuđu. 

III
Obavezuje se izabrani ponuđač iz tačke I ove Odluke, da u roku od 5 (pet) dana od dana prijema ove Odluke dostavi dokaze tražene tačkom 3.1.3 tenderske dokumentacije. 
 
IV
Ova odluka dostavlja se svim ponuđačima  u postupku javne nabavke, u skladu sa članom 70. stav (6). Zakona o javnim nabavkama. 

O b r a z l o ž e nj e
Postupak javne nabavke roba- peleta pokrenut je Odlukom o pokretanju postupka javne nabavke broj 001-0-Su-26-000551 od  od 08.06.2026. godine. Javna nabavka  provedena je konkurentskim zahtjevom za dostavu ponuda sa predviđenim provođenjem e-aukcije u sistemu e-Nabavke. Procijenjena vrijednost nabavke bez PDV-a je 15.500,00 KM.  
Obavještenje o nabavci broj: 8581-7-1-60-3-14/26 objavljeno je na Portalu javnih nabavki dana 09.06.2026. godine  i u Službenom glasniku BiH“, broj: 40/26. Komisija za javnu nabavku imenovana rješenjem broj: 001-0-Su-26-000551-2 od 17.06.2026. godine, je dana 24.06.2026. godine izvršila javno otvaranje ponuda u prostorijama Kantonalnog suda u Bihaću o čemu je sačinila Zapisnik o otvaranju ponuda, te je na zatvorenom sastanku izvršila pregled i ocjenu prispjelih ponuda te sačinila   Zapisnik o pregledu i ocjeni ponuda. E-aukcija je zakazana  i održana dana 29.06.2026. godine sa početkom  u  13:00 sati i trajala je do 13:20 sati, te je pomoću automatskih metoda ocjenjivanja u informacionom sistemu E-Nabavke, izvršeno rangiranje ponuđača, shodno utvrđenom  kriteriju „najniža cijena“, na osnovu kojeg je utvrđena sljedeća konačna rang lista ponuđača koji su učestvovali u E-aukciji:
1. „Bioconcept“ d.o.o. Novi Grad, sa konačnom cijenom od  13.500,00 KM bez obračunatog PDV-a
2. EURO STIL d.o.o. Doboj, sa konačnom cijenom od  13.690,00 KM bez obračunatog PDV-a
3. LUMBERJACK d.o.o. Sarajevo sa konačnom cijenom od  15.480,00 KM bez obračunatog PDV-a
4. ENSA BH d.o.o. Srbac sa konačnom cijenom od 15.500,00 KM bez obračunatog PDVa.
Nakon završne E-aukcije, Komisija je sačinila Zapisnik broj: 01-0-Su-26-000551-8 od  01.07.2026. godine i dala preporuku da se ugovor zaključi sa “bioConcept“ d.o.o. Novi Grad, obzirom da ispunjava sve uslove tražene tenderskom dokumentacijom, te je njegova ponuda od 13.500,00 KM postignuta na e-aukciji, ocijenjena kao najpovoljnija primjenom kriterija najniže cijene. Odluka o izboru najpovoljnijeg ponuđača i dodjeli ugovora  ponuđaču  „bioConcept“ d.o.o. Novi Grad, broj: 01-0-Su-26-000551-9 od 02.07.2024. godine, zajedno sa Zapisnikom o pregledu i ocjeni ponuda, dostavljena je svim ponuđačima koji su učestvovali u ovom postupku javne nabavke. Tačkom III navedene odluke utvrđena je obaveza izabranom ponuđaču da u roku od 5 dana od dana prijema ove Odluke dostavi dokaze tražene tačkom 3.1.3 tenderske dokumentacije. Tačkom 3.1.4. tenderske dokumentacije traženo je da dokumenti iz tačke 3.1.3. moraju biti fizički dostavljeni na protokol ugovornog organa najkasnije peti (5.) dan po prijemu odluke o izboru najpovoljnijeg ponuđača, u radnom vremenu ugovornog organa (od 07:00 do 15:30 sati), te za ugovorni organ nije relevantno na koji način su poslana. Ako izabrani ponuđač u ostavljenom roku ne dostavi definisanu dokumentaciju kojom se dokazuje ispunjavanje postavljenih uslova (tačka 3.1.1.), ugovor će se dodijeliti sljedećem ponuđaču s rang liste. 
Kako ponuđač „bioConcept“ d.o.o. Novi Grad, u roku od 5 dana od dana prijema Odluke (odluka primljena 08.07.2026. godine), nije dostavio dokaze (krajnji rok za dostavu je 13.07.2026. godine do 15:30 sati) kojim potvrđuje da ispunjava uslove propisane članom 45. Zakona o javnim nabavkama, to je ugovorni organ  u skladu sa članom 72. stav (3) tačka a) Zakona o javnim nabavkama donio odluku o izboru i ugovor o nabavci peleta dodijelio drugorangiranom ponuđaču Euro stil d.o.o. Doboj, sa konačnom cijenom ponuđenom na e-aukciji u ukupnom iznosu od 13.690,00 KM bez obračunatog PDV-a.
Obzirom na naprijed navedeno,  odlučeno je kao u dispozitivu ove Odluke. 

Pouka o pravnom lijeku: Protiv ove odluke može se izjaviti žalba Uredu za razmatranje žalbi u roku od 5 dana prijema odluke. Žalba se podnosi putem Kantonalnog suda u Bihaću.

Dostaviti:                                                                                                    Predsjednica suda

